Инзама - модань ляпоптемань традиц. орудия. Сяда кунардонь инзаматнень тиендезь моргу шуфтста, тумонь или кузонь пряста; тяфтама инзаматне нолявсть тевс вирень модань ляпопнемста. Меле кармасть тиендема илиста кодаф ниле ужеса инзамат, пеенди нолнесть калгода шуфтт (19-це векть 1 пялестонза сявомок путнесть кшнинь пейхть). Тяфтама инзамаса ляпопнезь модать суронь видемс, модамарень путомс. Тефнень аделамда меле тяфтама инзаматнень лопафнезь ведьса. Ульсть шуфтонь инзамат, конат тиендевсть брусса. 19-це векть песта сявомок мокшень и эрзянь велетнень эса модать ляпопнезь кшнинь инзамаса. Инзамат улихть мокшень и эрзянь велетнень эса тянивок.

Татаронь кяль (татарокс tatarça, татарча) - туркань кяльхнень эзда фкясь. Тя масторонь кяльсь Татарстан республикса, сонь эса тага корхнихть татархт, конат эряйхть Рузмасторса, Башкирмасторса, Мари масторса ди Мордовияса. Татаронь корхтафксса тага корхнихть каратайхть. Сонь эса корхнихть Крымса, Украинца ди тага лама тъналса Кучкаширень Азияса, Полень масторса, Китайса, Суоми масторса ди Туркамасторса.

Куйгорож аф кяжи, дяряй азорсь юкстасы максомс сондеенза тев сон машты сембе тифонц юмафтомс и ёфси сонь кадомс. Тя анзяфкс лездыть эзда явомс кудазорсь максси теенза аф тиеви тев: тиемс карькс шуварста, шяйста ёрямс ведть ди ст. тов. Эста куйгорожсь юмай эли арай кодамога ракшакс.

Дхарма - индуизмаса тя шкайс кемамань эди прянь вятема койсь кона аф аньцек тонафты эряма-ащема, интай азонды кода шумордави ломанть эряфоц. Эряфонь аделавомась ламода ащи сянь эзда, кинь кодама вастоль ломанень тъналса эрямста тяшиса.

А.П. лемс тиендельхть кафта озкст-илат: Килей озкс (озондома А.П., кона ванолезе келуть). Тя озксть ётафтолезь шуваланяста рузонь илань ""Семик"" шиня. Васенда стирьхне тиендельхть озкс велеса, сяльде – ляйть ваксса, тяда меле – удаватне; омбоце озкссь – тялонь, Роштувада инголе (калядат), конань ётафтолезь васенда шабатне (синь кельголезень А.П.), сяльде – рьвакс максф аватне и иденьбабатне. Тяда башка А.П. озондольхть и лия илатнень эса: эрзянь Тейтерь (стирень) озксста, кона ётафневоль пяденцяста, рузонь ""Семик"" илань омбоце шистонза; Бабань озксста (Удавань) – Тройцяда меле шуваланяста; озксста (кудонь озондома А.П. и сонь цёранцты – Нишкепазти), кона ётафтоволь Роштуваста. Тя озксти тернелезь сембе шкайхнень. Роштувань омбоце шиня ётафтольхть Велень озкс, конань тиелезь рьвакс туф аватне и иденьбабатне; Од кизода инголе – шабань озкс, кона тиеволь А.П. лемс. Од кизонь шиня ётафтольхть кудонь озондома-ила А.П., коса теенза эняльдсть кучемс юрти-семьяти пара, жуватань раштама.

Аксель Олай Гейкель (шведокс Axel Olai Heikel) (28 апрельковста 1851 — 6 сентябрьковста 1924) — содаф Суоми масторонь этнографсь, аркеологсь, профессорсь, Гельсингфорсонь университетонь доцентоль, сёрмадсь кафта оцю сёрмадомат мокшетнень ди эрзятнень колга.

Салмань озкс - мокшень башка озкссь, конась ётафтсть Бабань ямть пингста. Тя озксса эняльдсть сяда лама вероз верозальхть учатне корхтазь: ""Мъзяра тя цюгунца салмада, съняра вероз шачеза"".